Barbados
Barbados  isch en Insle in de Chliine Antille und e Staat im Commonwealth of Nations.

Geografii 

Barbados isch die östligsti Insle vo dr Inslechetti vo de Chliinen Antille und lit im Atlantischen Ozean. Im Gegesatz zu vile vo de benochberte Karibikinsle isch dr Ursprung vo Barbados nid vulkanisch, sondern isch dr höchsti Deil vom ene unterseeische Chalchsteirugge. S Chalchsteiplateau erreicht im Mount Hillaby e Höchi vo 336 m. Zu Barbados ghört näbe dr Hauptinsle no s winzige Culpepper Island, wo diräkt vor dr Ostküste lit.

Öbbe 180 km westlig lit dr Inselstaat St. Vincent und d Grenadine.

Bevölkerig 
De Iiwohner vo dr Insle sait mä Barbadier, s Adjektiv, wo drzue ghört,  isch barbadisch.

D Bevölkerig bestoht zu öbbe 90 % us de Nochkomme vo afrikanische Sklave, öbbe 4 % Wissi, vor Allem mit britische und irische Vorfahre, und dr Räscht si Asiate (Inder und Chinese) und Mulatte.

Öbbe 30 % vo dr Bevölkerig si Anglikaner,  18 % ghöre zur Pfingstbewegig, wiiteri bedütendi Gruppe si d Methodiste und d Adventiste. 4 % si katholisch.

D Chinderstärblikeit lit bi 11 pro 1000 Läbiggeburte. D Läbenserwartig isch 76,4 Johr und d Alphabetisierigsroote  97,6 %.

Ungfäär e Driddel vo dr Bevölkerig vo dr Insle läbt in dr Hauptstadt Bridgetown und iire Vorort. Non e Driddel läbt an dr Süd- und Westküste in de Gmäinde Christ Church und St. James, wo au d Zentrum vom Turismus si. S letschte Driddel läbt in e Hufe Siidlige, wo über die ganzi Insle verstreut sin.

Usser dr Hauptstadt git s no drei Stedt: Speightstown, Holetown und Oistins. Ihri Iiwohnerzahle chönne nume gschetzt wärde, wil s keini definierte Gmeindsgränze git. Wiiteri relevanti Ort si Bathsheba as touristischs Zentrum an dr Ostküste und Six Cross Roads as regionals Zentrum im Ostdeil vo dr Insle.

Lüt 
 Rihanna, Sängeri

Weblingg 

 Website vo dr Regierig vo Barbados
 Barbados Vacation Travel Guide & Business Directory
 Informatione zu Geografii, Bevölkerig und Flora und Fauna vo Barbados
 Geologii vo Barbados (ängl.)
 Fotografie us Barbados
 Länderinformatione vom Uswärtigen Amt über Barbados

Fuessnote 

Insle (Nordamerika)
Monarchie im Commonwealth
Staat in Mittelamerika
Mitgliid i der UNO
Land
Inselstaat
Barbados